|  |  |  |
| --- | --- | --- |
| C:\Users\HP\Desktop\hlavičky\ZSK_LOGO_ZK_COLOR.png ***Centrum sociálnych služieb***  ***Horný Turiec***  *Turčianske Teplice, Banská 533/19*  **Základné informácie**  **(pre záujemcu a prijímateľa sociálnej služby)**  **http://volby.mujlanskroun.cz/img/image/smlouvy_b_01.png**  Centrum sociálnych služieb Horný Turiec Turčianske Teplice poskytuje sociálne služby:   * fyzickej osobe v *zariadení pre seniorov*, ktorá dovŕšila dôchodkový vek a je odkázaná na pomoc inej fyzickej osoby alebo poskytovanie sociálnej služby v  zariadení potrebuje z iných vážnych dôvodov; * fyzickej osobe v *domove sociálnych služieb* do dovŕšenia dôchodkového veku, ak je táto osoba odkázaná na pomoc inej fyzickej osoby; * fyzickej osobe *v špecializovanom zariadení*, ktorá je odkázaná na pomoc inej fyzickej osoby a má zdravotné postihnutie, ktorým je najmä Parkinsonova choroba, Alzheimerova choroba, pervazívna vývinová porucha, skleróza multiplex, schizofrénia, demencia rôzneho typu etiológie, hluchoslepota, AIDS alebo organický psychosyndróm ťažkého stupňa.   Pri poskytovaní služieb chceme ponúknuť ľudský prístup, pohodovú a priateľskú atmosféru.  Cieľom poskytovanej sociálnej služby CSS Horný Turiec je:   * podpora individuality klienta * udržiavanie psychického a fyzického stavu klienta, pomoc pri hľadaní zmyslu života v starobe * prostredníctvom organizovaných akcií podpora začlenenia klientov do spoločenského života * prostredníctvom aktivizačných činností motivácia klientov k aktívnemu životu * spolupráca s ďalšími inštitúciami- školy, škôlky, ďalšie sociálne služby * spolupráca s rodinou klienta pri napĺňaní osobných cieľov...   **Sociálne služby**  odkázanosť na pomoc inej osoby  sociálne poradenstvo  stravovanie  sociálna rehabilitácia  ošetrovateľská starostlivosť  ubytovanie  úschova cenných vecí    upratovanie, pranie, žehlenie a údržbu bielizne a šatstva  záujmová činnosť  **Zásady poskytovania sociálnej služby:**  *Individuálny prístup ku klientovi* **-** správame sa flexibilne, empaticky, ústretovo, poskytovaná služba je plánovaná spoločne s klientom na základe jeho individuálnych potrieb, schopností a možností.  *Partnerstvo* **-** dbáme o zachovanie dôstojnosti klienta, rešpektujeme jeho záujmy, zručnosti, zvláštnosti a odlišné špecifiká.  *Sloboda rozhodovania* **-** klientom je ponechaná schopnosť vlastného úsudku a rozhodnutia.  *Podpora v sebestačnosti* **-** poskytujeme len nevyhnutnú mieru podpory a pomoci, ktorá neznižuje sebestačnosť klientov a nezvyšuje ich závislosť na našich službách.  Tímový prístup ku klientovi **-** spolupráca pracovníkov všetkých úsekov.  **Práva**  Jedným zo základných princípov pri dodržiavaní ľudských práv je: *každý môže robiť to, čo nie je zakázané zákonom a nikto nesmie byť nútený k tomu, čo zákon neukladá, povinnosti možno ukladať len na základe platného zákona a nikto nesmie zneužívať svoje práva na úkor ostatných.*    **Organizačné záležitosti http://www.bethany.edu/images/money_clipart_banknote.jpeg**  **Za čo všetko budem v zariadení platiť?**  Klient je povinný platiť úhradu za sociálnu službu v sume určenej poskytovateľom sociálnej služby uvedenej v Zmluve o poskytovaní sociálnej služby (príp. nasledujúcich dodatkov k zmluve).  Suma úhrady za poskytovanú sociálnu službu, spôsob jej určenia a platenia úhrady je v súlade s platným VZN Žilinského samosprávneho kraja č. 31/2014 o poskytovaní sociálnych služieb v zariadeniach sociálnych služieb zriadených Žilinským samosprávnym krajom, o určení sumy úhrady za sociálne služby, spôsob ich určenia a platenia. Klient platí poskytovateľovi úhradu za odborné činnosti, obslužné činnosti a ďalšie činnosti ustanovené v zákone o sociálnych službách. Určenie sumy úhrady za sociálnu službu 1. Sumu úhrady za sociálnu službu tvorí suma úhrady za ***odborné činnosti, obslužné činnosti a ďalšie činnosti*** ustanovené v zákone o sociálnych službách, ktoré je poskytovateľ sociálnej služby povinný vykonávať, zabezpečovať vykonávanie týchto činností alebo utvárať podmienky na ich vykonávanie v rozsahu ustanovenom zákonom o sociálnych službách pre druh sociálnej služby, ktorý poskytuje.  2. Klient platí poskytovateľovi sociálnej služby úhradu za *odborné činnosti, obslužné činnosti a ďalšie činnosti.*  3. Sumu úhrady za *odborné činnosti* tvorí suma úhrady za pomoc pri odkázanosti fyzickej osoby na pomoc inej fyzickej osoby podľa prílohy č.3 zákona o sociálnych službách v rozsahu podľa prílohy č.4 zákona o sociálnych službách (ďalej len „pomoc pri odkázanosti“). Klient neplatí úhradu za ostatné odborné činnosti.  4. Sumu úhrady za *obslužné činnosti* tvorí suma úhrady za:  a) ubytovanie  b) stravovanie  c) upratovanie, pranie, žehlenie a údržbu bielizne a šatstva  5. Sumu úhrady za *ďalšie činnosti* tvorí suma úhrady za:  a) poskytovanie osobného vybavenia  b) utváranie podmienok na úschovu cenných vecí  Klient neplatí úhradu za ostatné ďalšie činnosti  6. Úhrada za sociálnu službu v kalendárnom mesiaci na klienta sa určuje ako *násobok počtu dní* príslušného mesiaca, v ktorom bola sociálna služba poskytnutá a *dennej sadzby* za:  - pomoc pri odkázanosti  - ubytovanie, užívanie vlastného elektrospotrebiča  - stravovanie  - upratovanie, pranie, žehlenie a údržbu bielizne a šatstva  - utváranie podmienok na úschovu cenných vecí.  **Bude mi vrátená čiastka za v prípade mojej neprítomnosti v zariadení?**  Prijímateľ sociálnej služby neplatí úhradu za odborné činnosti, obslužné činnosti a ďalšie činnosti v čase jeho neprítomnosti okrem úhrady za ubytovanie, ak voľné miesto nie je na prechodný čas obsadené inou fyzickou osobou a prijímateľ sociálnej služby a poskytovateľ sociálnej služby sa nedohodnú inak.    **Čo keď mám nízky dôchodok? Ako to bude s úhradou za ubytovanie a stravovanie?**  Klient sociálnej služby je povinný platiť úhradu za poskytovanú sociálnu službu podľa svojho príjmu a majetku. Ak klient platí len časť úhrady za sociálnu službu a  nevznikla povinnosť rodičom alebo deťom doplatiť časť úhrady a klient sociálnej služby zomrie, nezaplatená časť úhrady za sociálnu službu je pohľadávka poskytovateľa sociálnej služby, ktorá sa uplatňuje najneskôr v konaní o dedičstve.  Po zaplatení úhrady za celoročnú pobytovú sociálnu službu musí klientovi zostať mesačne z jeho príjmu najmenej 25 % sumy životného minima pre jednu plnoletú fyzickú osobu (v zmysle zákona č. 601/2003 Z. z. o životnom minime a o zmene a doplnení niektorých zákonov v znení neskorších predpisov).  **Čo všetko zahŕňa cena za ubytovanie?**  V sadzbe za úhradu za ubytovanie sú zahrnuté výdavky za užívanie podlahovej plochy obytnej miestnosti, príslušenstva obytnej miestnosti a spoločných priestorov a vecné plnenia spojené s bývaním.  Zariadenie má k dispozícii jedno a dvojlôžkové izby vybavené posteľami, nočnými stolíkmi, skriňami, stolmi so stoličkami, poličkami, perinákmi a inými bytovými doplnkami. Dve izby majú spoločné WC. Kúpeľňa je na každom poschodí. Klient si môže doniesť okrem oblečenia aj osobné veci (rádio, televízor, obrázky, suveníry...) s vylúčením predmetov, ktoré môžu ohroziť buď samotného klienta alebo jeho spolubývajúcich, zamestnancov.  Zariadenie je povinné odovzdať klientovi posteľ v pridelenej izbe spolu s príslušenstvom v stave spôsobilom pre ich užívanie.  **Je celé zariadenie bezbariérové?**  V zariadení sa nachádza výťah, schodiskové plošiny pre imobilných klientov, bezbariérové vchody do budov v areáli zariadenia.  **Kedy môžem prijímať návštevy?**  Klienti môžu prijímať návštevy neobmedzene v celom areáli zariadenia, v spoločenských priestoroch alebo na izbe klienta so súhlasom spolubývajúceho.  Doba nočného pokoja je z dôvodu zaručenia nerušeného spánku klientov je od 22:00 hod. do 06:00 hodiny. V tomto čase je nevhodné hlučné správanie, vykonávanie akejkoľvek činnosti, ktorá spôsobuje hluk a ruší nočný kľud.  **Môžem voľne opustiť zariadenie?**  Každý klient by mal v záujme svojej bezpečnosti ohlásiť vždy odchod zo zariadenia  službukonajúcemu zamestnancovi (odchod na spoločenské a športové podujatia  organizované mimo zariadenia, návštevu úradov, inštitúcií a známych...). Súčasne by  mal oznámiť aj približnú dobu návratu.  Pre opustenie areálu zariadenia sa nevyžaduje súhlas zamestnancov, ale v prípade  nepredvídaných udalostí je dobré vedieť, kde môžeme hľadať klienta sociálnej služby  (napr. príchod návštevy, úmrtie rodinného príslušníka a pod.).  **Aká je kapacita zariadenia?**  Zariadenie pre seniorov: 40  Domov sociálnych služieb: 54  Špecializované zariadenie: 161  **Prečo musím uzatvárať Zmluvu o poskytovaní sociálnej služby so zariadením?**  Zariadenie poskytuje sociálnu službu na základe Zmluvy o poskytovaní sociálnej služby. Zmluva o poskytovaní sociálnej služby musí byť uzatvorená spôsobom, ktorý je zrozumiteľný pre klienta sociálnej služby.  **Počul/a som, že v zariadení je kľúčový pracovník. Čo pre mňa môže urobiť?**  Každý klient v zariadení má svojho kľúčového pracovníka. Ten zostavuje spolu s klientom individuálny plán a dojednáva konkrétnu podobu služby, ktorú od zariadenia potrebuje. Kľúčový pracovník zisťuje v spolupráci s klientom, v ktorých oblastiach potrebuje pomoc, radu alebo podporu. Oblasťami podpory sú komunikácia, mobilita, stravovanie, hygiena, obliekanie, fyziologická potreba, vzťahy a voľný čas, starostlivosť o zdravie, orientácia a starostlivosť o domácnosť. Pokiaľ klientovi kľúčový pracovník nevyhovuje, môže požiadať o jeho zmenu.  **Môžem sa sťažovať?**  Áno, podanie sťažnosti je vaše právo. Pokiaľ chcete podať sťažnosť, môžete sa obrátiť na ktoréhokoľvek pracovníka v zariadení. Sťažnosť môžete podať aj anonymne prostredníctvom vhodenia sťažnosti do schránky pripomienok a návrhov.  **S čím sa môžem obrátiť na sociálnych pracovníkov?**  Zariadenie zabezpečuje každému klientovi možnosť sociálneho poradenstva. Klienti majú možnosť pravidelných a nepravidelných konzultácií so sociálnym pracovníkom.  **Aká starostlivosť mi bude poskytovaná?**  Klient má možnosť vybrať si vlastného lekára.  Klient má možnosť pravidelnej konzultácie a ambulantného vyšetrenia, predpis liekov a  odporú­čania lekára na odborné vyšetrenia. V prípade, že klient nie je schopný si vyšetrenie  u odborných lekárov zabezpečiť sám, sprievod zabezpečuje personál zariadenia, rodinný  príslušník resp. opatrovník.  U klientov, ktorí sú zbavení spôsobilosti na právne úkony je povinní opatrovník  zabezpečiť vyšetrenie, ošetrenie klienta a vyjadriť informatívny súhlas u všeobecného  lekára a odborných lekárov, príp. pri hospitalizácii klienta (v súlade s § 6 zákona 576/2004 Z.z. o zdravotnej starostlivosti).  V zariadení poskytujeme zdravotnú starostlivosť v rozsahu ošetrovateľskej starostlivosti podľa Vyhlášky Ministerstva zdravotníctva SR, ktorou sa ustanovuje výber zdravotných výkonov v zariadeniach poskytujúcich sociálne služby. Cieľom ošetrovateľského procesu je zabezpečiť odbornú a kvalitnú ošetrovateľskú a opatrovateľskú starostlivosť, zabezpečiť odbornú lekársku starostlivosť, zabezpečiť včasné a odborné podanie ordinovanej terapie. Cieľom procesu je prevencia ochorení, podpora sebestačnosti, samostatnosti a snaha o kompletný rozvoj osobnosti klienta s rešpektovaním jeho individuálnych potrieb.  Klient by mal vo vlastnom záujme dodržiavať liečebný režim, užívať predpísané lieky, dodržiavať liečebný režim lekárov a zamestnancov ošetrovateľského úseku.  Lieky, zdravotnícke a kompenzačné pomôcky predpísané lekárom sú zabezpečované  prostredníctvom ošetrovateľského úseku alebo si ich klient zabezpečuje sám.  **Ako môžem tráviť svoj voľný čas v zariadení?**  Váš voľný čas môžete tráviť podľa vlastného uváženia. Zariadenie je umiestnené v pokojnej časti mesta, kam môžete chodiť na vychádzky. Môžete sa zúčastniť kultúrnych a spoločenských akcií organizovaných v zariadení, ale aj mimo neho. Kultúrny a spoločenský život je zastúpený oslavami menín a narodenín klientov, kultúrnymi vystúpeniami a besedami s pozvanými hosťami a pod..  **Je účasť na voľnočasových aktivitách a spoločenských podujatiach povinná?**  Účasť na voľnočasových a spoločenských aktivitách nie je povinná, záleží len na vás, ako sa rozhodnete.  **Môžem si uvariť kávu, čaj alebo ohriať jedlo?**  Áno, máte možnosť si uvariť čaj alebo kávu v rýchlovarnej kanvici alebo môžete požiadať službukonajúci personál na oddelení. Ďalej máte na oddelení k dispozícii mikrovlnnú rúru k ohriatiu jedla, ako aj chladničku na úschovu potravín  Stravovanie je poskytovanie stravy v súlade so zásadami zdravej výživy a s prihliadnutím na vek a zdravotný stav klientov sociálnej služby podľa stravnej jednotky. Zariadenie zabezpečuje prípravu stravy vo vlastnej stravovacej prevádzke.  **Je v zariadení práčovňa?**  V zariadení sa nachádza práčovňa, ktorá zabezpečuje pranie a žehlenie ošatenia. Pranie, žehlenie a  údržba bielizne a šatstva sú vykonávané pracovníčkami práčovne a krajčírskej dielne pravidelne každý pracovný deň. Bielizeň a šatstvo klientov určené k oprave je opravované priebežne. Pranie a sušenie bielizne a šatstva v obytných priestoroch klientov je nevhodné.  **Aké mimoriadne udalosti môžu v zariadení nastať?**  Mimoriadne udalosti delíme na núdzové a havarijné situácie.  **Núdzová situácia** - jedná sa o nepredvídateľnú a nebezpečnú situáciu, ktorá môže nastať spravidla s osobou klienta v priebehu poskytovania sociálnej služby. Jedná sa napríklad o agresivitu, fyzické napadnutie, náhle zhoršenie zdravotného stavu, krádež.  **Havarijná situácia** - náhla udalosť, ktorá vznikla technickou prevádzkou a ktorá môže spôsobiť škody na ľudskom zdraví, živote alebo majetku. Jedná sa napríklad o požiar, havária vody, havária energetických zdrojov (elektrický prúd, plyn).  Pri mimoriadnych situáciách platí všeobecné pravidlo: *na prvom mieste je záchrana ľudského života a následne potom záchrana majetku.*  **Kontakty na vybraných zamestnancov:**  Sociálne pracovníčky  Riaditeľka Tel.:043/4901546  Tel.: 043/4923407 E-mail: [*socialneddtt@vuczilina.sk*](mailto:socialneddtt@vuczilina.sk)  e-mail:  [riaditelddtt@vuczilina.sk](mailto:riaditelddtt@vuczilina.sk) **Vedúca ošetrovateľského úseku** Tel.: 043/5866473  E-mail: [*hlavnasestraddtt@vuczilina.sk*](mailto:hlavnasestraddtt@vuczilina.sk) | ***Centrum sociálnych služieb***  ***Horný Turiec***  *Turčianske Teplice, Banská 533/19* |  |